Rok je bio identičan kao ZI te godine (i teorija i zadaci), samo uz dodatak još 2 zadatka iz 1. ciklusa. Raspodjela bodova je bila: 12 teoretskih pitanja (neki po 1, neki po 2 boda) ukupne vrijednosti 18 bodova i zadatci koji su nosili 32 boda.

Zadatak s feederima (SAIFI, SAIDI...) nosio je 8 bodova, 2 Poisson zadatka po 4 boda, GAMS zadatak s dva generatora 5 bodova, zadatak s efektivnosti proizvodnje 3 boda i dva nova zadatka.  
  
Ovaj zadatak nosio je 5 bodova i imao je dvije pumpe koje paralelno rade. Vjerojatnost svake posebno da zakaže unutar godine dana je 6%. Ako otkažu obje, sustav hlađenja se raspada i trošak takvog događaja je 999 000 kn. Ako se ugradi dijagnostička oprema od 16 000 kn (jednokratni trošak), vjerojatnost otkaza se smanjuje na 1.9% za obje. Je li investicija u dijagnostički uređaj novčano opravdana za rok od 10.5 godina.  
  
Rizik= vjerojatnost \* posljedica; vjerojatnost raspada sustava je 0.06\*0.06, a rizik 999 000 kn.  
0.06\*0.06\*999000\*10.5  
Trošak u drugom slučaju je = 16 000 + (0.019\*0.019\*999 000 )\*10.5  
(Asistent je rekao da se vjerojatnosti množe, nadam se da je ovo točno).  
Ako je drugi iznos manji od prvog, ulaganje je isplativo.

Zadnji zadatak nosio je 4 boda. Zadane su krivulje troškova proizvodnje i potrošnje kao funkcije od X. Treba naći X, tj. postotnu vrijednost pouzdanosti pri kojoj je trošak minimalan. Prema krivuljama troška u ovisnoti o pouzdanosti (prva predavanja), treba samo izjednačiti zadane dvije krivulje i dobije se kubna jednadžba.  
  
0.00003\*(X^3) + 0.82\*X – 104.34 = 0  
  
Nekoliko je načina rješavanja, Hornerov algoritam s koeficijentima ispred X-eva kad se sve prebaci na lijevu stranu i desno ostane nula), Newtonova formalna metoda iteracija, ali može se i metodom pogađanja X-a (legitimno za sve bodove). Ovdje sam počeo sa 100 i silazio da bi utvrdio da je rješenje negdje oko X = 95.5.  
  
Pomaže i ako nacrtate krivulje proizvodnje, održavanja i ukupnog troška za eventualni bod.  
  
  
Na usmenom, kao i obično, prvo vas se pita ono što niste znali na (ponovljenom) usmenom i bila su tri pitanja: strategije održavanja, održavanje transformatora i održavanje prijenosne mreže.  
Za prof. Kuzlu, vrijedi da trebate što više napisati i ništa ne izostavljati. Za 30 bodova, treba stvarno znati svaku sitnicu i biti spreman na potpitanja tipa 'U kojoj se industriji koristi TPM (automobilskoj)'.   
Npr. kod pitanja o održavanjima transformatora, ako se spomene indeks polarizacije, za dodatne bodove treba nacrtati i krivulju polarizacije. Možda je najbolje postaviti si jedno pitanje tipa 'održavanje kabela' i onda vježbati pisanje svega o tome. Uvijek pitajte profesora da vas pita dodatno ako kaže da nije dovoljno jer usmeni malo više ispada kao pismeni.